איטליה הגיעה למקום השלישי, אולם השיר "Nel blu dipinto di blu", הידוע יותר בשם "Volare", בביצועו של אחד מגדולי הזמרים האיטלקיים - דומניקו מודוניו הפך לאחד מלהיטי האירוויזיון הגדולים של כל הזמנים. הזמרת ליס אסיה, שזכתה בתחרות הראשונה והשתתפה בתחרות השנייה, נטלה שוב חלק בתחרות והגיעה הפעם למקום השני עם הלהיט "ג'ורג'יו". הזמרת קורי ברוקן, שהשתתפה בשתי המהדורות הקודמות של התחרות וזכתה בשנת 1957, נטלה אף היא שוב חלק בתחרות והגיעה הפעם למקום האחרון יחד עם לוקסמבורג, עם נקודה אחת בלבד.